CELEX: C2004/156/18
Language: el
Date: 2004-06-12 00:00:00
Title: Υπόθεση C-193/04: Αίτηση εκδόσεως πρoδικαστικής απoφάσεως πoυ υπέβαλε με απόφαση της 17ης Μαρτίου 2004 τo Supremo Tribunal Administrativo, δεύτερο τμήμα του Contencioso Tributário, στο πλαίσιο της υποθέσεως που εκκρεμεί ενώπιόν του μεταξύ της Fazenda Pública και της Organon — Produtos Químicos e Farmacêuticos

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/9
            
         Αίτηση εκδόσεως πρoδικαστικής απoφάσεως πoυ υπέβαλε με απόφαση της 17ης Μαρτίου 2004 τo Supremo Tribunal Administrativo, δεύτερο τμήμα του Contencioso Tributário, στο πλαίσιο της υποθέσεως που εκκρεμεί ενώπιόν του μεταξύ της Fazenda Pública και της Organon — Produtos Químicos e Farmacêuticos
   (Υπόθεση C-193/04)
   (2004/C 156/18)
   Με απόφαση της 17ης Μαρτίου 2004, η oπoία περιήλθε στη Γραμματεία τoυ Δικαστηρίoυ τωv Ευρωπαϊκώv Κoιvoτήτωv στις 26 Απριλίου 2004, τo Tribunal Administrativo, δεύτερο τμήμα του Contencioso Tributário, υπέβαλε στο Δικαστήριο, στo πλαίσιo της υποθέσεως που εκκρεμεί ενώπιόν του μεταξύ της Fazenda Pública και της Organon — Produtos Químicos e Farmacêuticos, αίτηση για την έκδoση πρoδικαστικής απoφάσεως.
   Το Supremo Tribunal Administrativo ζητεί από το Δικαστήριο να αποφανθεί επί των ακόλουθων προδικαστικών ερωτημάτων:
   
               —
            
            
               Εμπίπτουν οι αμοιβές που εισπράττονται κατά την κατάρτιση συμβολαιογραφικού εγγράφου περί μεταβιβάσεως εταιρικών μεριδίων στη διάταξη του άρθρου 4 παράγραφος 3;
            
         
               —
            
            
               Αντίκειται ο κανόνας του άρθρου 5 παράγραφος 1 σε συνδυασμό με το άρθρο 3 στοιχείο γ' του Πίνακα Συμβολαιογραφικών Αμοιβών, που θεσπίστηκε με την απόφαση 996/98 της 25ης Νοεμβρίου, ως ίσχυε κατά την ημερομηνία των πραγματικών περιστατικών, στα άρθρα 10 στοιχείο γ', και 12 παράγραφος 1 στοιχείο ε' της οδηγίας 69/335/ΕΟΚ (1) του Συμβουλίου, της 17ης Ιουλίου 1969, καθόσον θεσπίζει αμοιβές χωρίς ανώτατο όριο για την κατάρτιση συμβολαιογραφικού εγγράφου περί μεταβιβάσεως εταιρικών μεριδίων, οι οποίες υπολογίζονται αποκλειστικά ανάλογα με την αξία των μεταβιβαζόμενων μεριδίων, χωρίς να υπόκεινται σε οποιαδήποτε όρια και χωρίς να λαμβάνεται υπόψη η αξία της παρεχομένης υπηρεσίας;
            
         
      (1)  Οδηγία 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (ΕΕ ειδ. έκδ. 09/001, σ. 20).